|  |
| --- |
| **Sykehusinnkjøp HF**Organisasjonsnummer 916 879 067Telefon 78 95 07 00post@sykehusinnkjop.noSykehusinnkjøp HF, Postboks 40, 9811 Vadsø |
| **Rammeavtale**xxxxxxx [Avtalenavn] |



|  |  |  |
| --- | --- | --- |
| **Versjon:** [XX] | **Mnd:** Oktober | **År:** 2020 |

**Avtalens parter:**

|  |  |  |
| --- | --- | --- |
|  | Kunde | Leverandør |
| Firmanavn: | Oslo universitetssykehus HF |  |
| Org.nr.: | 993 467 049 |  |
| Firmaadresse: | Kirkeveien 166 (Bygg 1)0450 Oslo |  |

**Avtaleforvalter:** Sykehusinnkjøp HF.

**Avtaleperiode:**

Avtalen gjelder fra og med xx.xx.xxxx til og med xx.xx.xxxx. Avtalen kan maksimalt forlenges til og med xx.xx.xxxx (maksimal sluttdato).

Dokumentet er signert elektronisk i Mercell av:

|  |  |
| --- | --- |
| **for Kunden**[Tittel] [Navn] | **for Leverandøren**[Tittel] [Navn] |
| [Tittel] [Navn] | [Tittel] [Navn] |

Innhold

[1 Alminnelige bestemmelser 4](#_Toc117156046)

[1.1 Avtalens formål og omfang 4](#_Toc117156047)

[1.2 Avtalens parter 4](#_Toc117156048)

[1.3 Avtalens dokumenter: 4](#_Toc117156049)

[1.4 Tolkning og dokumentrang 5](#_Toc117156050)

[1.5 Partenes representanter 5](#_Toc117156051)

[1.6 Varighet 6](#_Toc117156052)

[1.7 Oppsigelse 6](#_Toc117156053)

[1.7.1 Generelt 6](#_Toc117156054)

[1.7.2 Kundens rett til delvis oppsigelse 6](#_Toc117156055)

[1.7.3 Leverandørens rett til delvis oppsigelse 6](#_Toc117156056)

[2 Bestilling og levering 7](#_Toc117156057)

[2.1 Bestilling 7](#_Toc117156058)

[2.2 Ordrebekreftelse 7](#_Toc117156059)

[2.3 Emballering, forpakningsstørrelser og dokumentasjon 7](#_Toc117156060)

[2.4 Lotstyring 7](#_Toc117156061)

[2.5 Leveringstid 7](#_Toc117156062)

[2.6 Leveringssted 8](#_Toc117156063)

[2.7 Fraktbrev og pakkseddel 8](#_Toc117156064)

[2.8 Levering og varemottak 8](#_Toc117156065)

[2.9 Restholdbarhet ved levering 8](#_Toc117156066)

[3 Leveringsbetingelser 8](#_Toc117156067)

[3.1 Leveringsbetingelser 8](#_Toc117156068)

[3.2 Leveringssikkerhet 8](#_Toc117156069)

[3.3 Leveringsbetingelser for eventuelle hasteleveranser 9](#_Toc117156070)

[4 Priser og prisregulering 9](#_Toc117156071)

[4.1 Prisdefinisjon 9](#_Toc117156072)

[4.2 Prisendring 9](#_Toc117156073)

[4.2.1 Konsumprisindeks 9](#_Toc117156074)

[4.2.2 Valuta 9](#_Toc117156075)

[4.2.3 Offentlig avgiftsendring 9](#_Toc117156076)

[5 Varesortiment 9](#_Toc117156077)

[5.1 Sortiment 9](#_Toc117156078)

[5.2 Produkt- og sortimentsendringer 10](#_Toc117156079)

[5.3 Elektronisk samhandling 10](#_Toc117156080)

[5.4 Varekataloger 10](#_Toc117156081)

[5.5 Utprøving av nye produkter 10](#_Toc117156082)

[5.6 Produkter til forskning 10](#_Toc117156083)

[5.7 Opplæring 10](#_Toc117156084)

[6 Leverandørens plikter 10](#_Toc117156085)

[6.1 Leverandørens ansvar 10](#_Toc117156086)

[6.2 Produktansvar 11](#_Toc117156087)

[6.3 Faglig bistand 11](#_Toc117156088)

[6.4 Krav til etisk handel 11](#_Toc117156089)

[6.5 Miljø- og samfunnsansvar 11](#_Toc117156090)

[6.6 Faktura 12](#_Toc117156091)

[6.7 Elektronisk faktura 12](#_Toc117156092)

[6.8 Statistikk 12](#_Toc117156093)

[6.9 Markedsføring 12](#_Toc117156094)

[6.10 Revisjon 12](#_Toc117156095)

[7 Kundens plikter 12](#_Toc117156096)

[7.1 Betaling 12](#_Toc117156097)

[7.2 Varsling ved feil og mangler (reklamasjoner) 13](#_Toc117156098)

[7.3 Kundens medvirkning 13](#_Toc117156099)

[8 Plikter som gjelder Kunde og Leverandør 13](#_Toc117156100)

[8.1 Taushetsplikt 13](#_Toc117156101)

[8.2 Samarbeid 13](#_Toc117156102)

[8.3 Lojalitet 13](#_Toc117156103)

[8.4 Informasjonsplikt ved mistanke om korrupsjon 13](#_Toc117156104)

[9 Leverandørens mislighold 13](#_Toc117156105)

[9.1 Hva anses som mislighold 13](#_Toc117156106)

[9.2 Leverandørens varslingsplikt 14](#_Toc117156107)

[9.3 Avhjelp 14](#_Toc117156108)

[9.4 Sanksjoner 14](#_Toc117156109)

[9.4.1 Tilbakehold av betaling 14](#_Toc117156110)

[9.4.2 Prisavslag 14](#_Toc117156111)

[9.4.3 Heving av bestilling/avrop 14](#_Toc117156112)

[9.4.4 Erstatning 14](#_Toc117156113)

[9.4.5 Erstatningsbegrensning 14](#_Toc117156114)

[9.4.6 Dagbøter 15](#_Toc117156115)

[9.4.7 Heving av rammeavtalen ved vesentlig mislighold 15](#_Toc117156116)

[9.4.8 Heving av rammeavtalen i forbindelse med konkurs m.m. 15](#_Toc117156117)

[10 Kundens mislighold 15](#_Toc117156118)

[10.1 Hva anses som mislighold 15](#_Toc117156119)

[10.2 Begrensning i leverandørens tilbakeholdsrett 15](#_Toc117156120)

[10.3 Heving 16](#_Toc117156121)

[10.4 Erstatning 16](#_Toc117156122)

[11 Force majeure 16](#_Toc117156123)

[12 Rettsvalg og tvisteløsning 16](#_Toc117156124)

[12.1 Rettsvalg 16](#_Toc117156125)

[12.2 Forhandlinger 16](#_Toc117156126)

[12.3 Mekling 16](#_Toc117156127)

[12.4 Domstolsbehandling 16](#_Toc117156128)

# Alminnelige bestemmelser

## Avtalens formål og omfang

Avtalens formål er å dekke Oslo universitetssykehus sitt behov for «kort beskrivelse av behovet ev. hvilke typer produkter avtalen omfatter».

Avtalen omfatter ved avtaleinngåelse produktene listet i bilag 1.

[eller (hvis få produkter)]

Avtalen omfatter ved avtaleinngåelse disse produktene:

|  |  |  |  |  |
| --- | --- | --- | --- | --- |
| Art.nr | Art.navn | Restholdbarhet ved levering | En salgsenhet består av | Pris pr salgsenhet |
|  |  |  |  |  |
|  |  |  |  |  |

Tabellen over gjelder som bilag 1 i avtalen.

Rammeavtalen fastsetter vilkårene for de avropene (bestillinger) som skal foretas i avtaleperioden.

Rammeavtalen gir Kunden rett til å foreta bestillinger i henhold til rammeavtalen, men innebærer ingen forpliktelse til å kjøpe et bestemt kvantum. Kunden blir først økonomisk forpliktet i forbindelse med den enkelte bestilling på avtalen.

## Avtalens parter

Avtalens parter fremgår av avtalens forside og benevnes i dokumentet som henholdsvis Kunde og Leverandør.

Dersom det i avtaleperioden skjer omstrukturering av helseforetakene, endring i eierskap av helseforetakene, endring i regionstrukturen etc. vil helseforetakenes rettsetterfølger kunne tre inn i avtalen på gjeldende vilkår.

Leverandøren kan ikke overdra sine rettigheter og plikter etter avtaleinngåelse uten Kundes skriftlige samtykke. Slikt samtykke kan ikke nektes uten saklig grunn.

## Avtalens dokumenter:

Avtalen består av følgende dokumenter:

|  |  |  |
| --- | --- | --- |
| Alle rubrikker skal være krysset av (ja/nei) | Ja | Nei |
| Rammeavtalen (dette dokumentet) | X |  |
| Bilag 1 Prisskjema med spesielle pris- og leveringsbestemmelser | X |  |
| Bilag 2 Leverandørens besvarelse av tilbudsgrunnlagets kravspesifikasjon | X |  |
| Bilag 3 Opsjoner |  | X |
| Bilag 4 Krav til etisk handel | X |  |
| Bilag 5 Elektronisk samhandlingsavtale Helse Sør-Øst, versjon 3.2.1 |  | X |
| Bilag 6 Veileder for korrekte grunndata i Helse Sør-Øst RHF, versjon 6.5 | X |  |
| Bilag 7 Implementering/avtaleoppstart | X |  |
| Bilag 8 Endringsprotokoll  | X |  |
| Bilag 9 Personvernerklæring | X |  |

## Tolkning og dokumentrang

Ved eventuell motstrid gjelder dokumenter i denne rekkefølge:

1. Bilag 8 Endringsprotokoll
2. Rammeavtalen (dette dokumentet)
3. Bilag 1 Prisskjema med spesielle pris- og leveringsbestemmelser
4. Bilag 2 Leverandørens besvarelse av tilbudsgrunnlagets kravspesifikasjon
5. Bilag 3 Opsjoner
6. Bilag 4 Krav til etisk handel
7. Bilag 5 Elektronisk samhandlingsavtale Helse Sør-Øst, versjon 3.2.1
8. Bilag 6 Veileder for korrekte grunndata i Helse Sør-Øst RHF, versjon 6.5
9. Bilag 7 Implementering/avtaleoppstart

Ved forhold som ikke dekkes av avtalen, gjelder Lov om kjøp av 13. mai 1988 nr. 27 (kjøpsloven).

## Partenes representanter

|  |  |  |
| --- | --- | --- |
|  | Kunde | Leverandør |
| Fullstendig firmanavn | Oslo universitetssykehus HF | Fullstendig firmanavn |
| Postadresse: | Postboks 4950 Nydalen0424 Oslo | PostadressePostnr og sted  |
| Telefon (sentralbord): | 915 02770 |  |
| Hjemmeside: | [www.oslo-universitetssykehus.no](http://www.oslo-universitetssykehus.no) |  |
| Avtaleforvalter: | Sykehusinnkjøp HFNavndivisjon/avdeling | Navnavdeling |
| Besøksadresse: | Forskningsveien 2B, 3 etg0373 Oslo | GateadressePostnr og sted |
| Telefon: |  |  |
| Mobil: |  |  |
| E-post: | xxx@sykehusinnkjop.no |  |
| Faglig kontaktperson: | Navnavdeling | Navnavdeling |
| Besøksadresse: |  |  |
| Telefon: |  |  |
| Mobil: |  |  |
| E-post: |  |  |
| Kontaktperson/-punkt for bestilling | Rekvirent angitt på bestillingen | Tlf. og e-post adresse til ordrekontor. |

## Varighet

Rammeavtalen gjelder i den perioden som fremgår av avtalens forside.

Kunden har rett til å forlenge rammeavtalen med ett år av gangen, siste gang ett år før maksimal sluttdato angitt på forsiden. Opsjonene utløses automatisk med likelydende vilkår med mindre Kunden tar andre initiativ.

Kunden har en ensidig rett til å beslutte forlengelse på de opprinnelige vilkår. Dersom utviklingen i den opprinnelige avtaleperioden tilsier det (dvs. at vilkårene ikke lenger oppfattes som konkurransedyktige) vil Kunden kunne stille krav om at det foretas forbedringer av vilkårene som en forutsetning for å utløse opsjonen. Leverandøren vil kunne velge å motsette seg dette, men vil ikke kunne motsette seg en forlengelse på avtalens opprinnelige vilkår.

Bestilling/avrop under rammeavtalen kan skje i hele avtaleperioden. Hver bestilling/avrop innenfor rammeavtalen kan ha varighet utover rammeavtalens varighet, og da slik at bestemmelser i rammeavtalen som angår det enkelte bestilling/avrop gjelder tilsvarende også etter rammeavtalens opphør.

## Oppsigelse

### Generelt

Kunden har ensidig rett til å si opp avtalen uten begrunnelse med virkning fra seks måneder etter at skriftlig varsel er sendt.

### Kundens rett til delvis oppsigelse

Dersom Kunden erfarer at kvaliteten på noen av produktene ikke er tilfredsstillende, eller at det utvikles ny teknologi eller nye produkter som gir Kunden mulighet for å oppnå vesentlig forbedringer, eller at noen av produktene skulle gå over til å bli fritt omsettelige, forbeholder Kunden seg retten til å si opp avtalen for disse produktene.

Delvis oppsigelse skal begrunnes skriftlig. Oppsigelsen har virkning tre måneder etter at skriftlig varsel med begrunnelse er sendt Leverandøren.

Gjenværende produkter i avtalen skal ikke prisjusteres som følge av en slik oppsigelse.

### Leverandørens rett til delvis oppsigelse

Leverandørens rett til delvis oppsigelse er begrenset til følgende tilfeller:

1. Delvis oppsigelse for produkt som ikke lenger vil bli produsert, og som det er umulig å finne en erstatning for med samme eller tilsvarende egenskaper. Oppsigelsen har virkning tolv (12) måneder etter at skriftlig varsel med begrunnelse er sendt Kunden.
2. Delvis oppsigelse for produkt som vil miste sin godkjenning fra offentlige myndigheter, og som det er umulig å finne en erstatning for med samme eller tilsvarende egenskaper.

Delvis oppsigelse skal begrunnes skriftlig. Begrunnelsen skal redegjøre for hvorfor produktet tas ut av produksjon og/eller ikke lenger vil være godkjent av offentlige myndigheter. Videre skal begrunnelsen redegjøre for hvorfor det er umulig å finne en erstatning, og hva Leverandøren har gjort for å finne erstatningsprodukt.

# Bestilling og levering

## Bestilling

Kundens avrop skjer i form av skriftlig bestilling enten som vedlegg til e-post fra Kundens bestillingssystem eller som elektronisk ordre i EHF-format via PEPPOL eDelivery, og Kunden forpliktes kun av slik bestilling.

Bestillingen skal minimum inneholde informasjon om bestillingsnummer, navn på bestillende enhet, hva som bestilles, kontaktperson for bestillingen og leveringssted.

Kunden betaler ikke for ytelser og kvanta utover det bestillingen omfatter uten at disse og prisen for dem er skriftlig godkjent av Kunden.

## Ordrebekreftelse

Leverandøren skal omgående sende ordrebekreftelse til Kunden.

Ordrebekreftelsen skal minimum inneholde informasjon om bestilt produkt, kvantum, pris, leveringsdato og leveringssted.

Dersom leveranse ikke kan utføres i henhold til bestillingen, skal Leverandøren informere Kundens kontaktperson for bestillingen om dette uten ugrunnet opphold etter mottak av bestilling og avklare hvilke tiltak som skal til for å minimaliseres Kundens ulemper.

Eventuell restlevering skal finne sted uten unødig opphold etter hovedlevering. Tidspunkt for restlevering skal gis ved ordrebekreftelse.

## Emballering, forpakningsstørrelser og dokumentasjon

Produktene skal leveres i forsvarlig emballasje, og i den eller de forpakningsstørrelser som er angitt i bilag 1.

Produktene skal være ledsaget av nødvendig informasjon om produktenes beskaffenhet og korrekte bruk. Informasjonen skal foreligge på norsk, med mindre annet er angitt i bilag 2.

## Lotstyring

Lotstyring er relevant for et eller flere produkter i denne avtalen. For disse produktene gjelder lotstyring som beskrevet i bilag 1.

## Leveringstid

Levering skal normalt skje x–y arbeidsdager etter mottatt bestilling. Bestilling sendt før kl. xx:xx regnes som mottatt samme dag.

Det regnes som forsinkelse dersom levering skjer senere enn oppgitt i ordrebekreftelsen. Hvis levering skjer senere enn 10 arbeidsdager fra mottatt bestilling, vil dette regnes som forsinkelse uavhengig av hva som står i ordrebekreftelsen.

Dersom Leverandøren har grunn til å tro at avtalt leveringstid ikke kan overholdes, skal han straks skriftlig varsle Kunden. Varselet skal oppgi begrunnelse for forsinkelsen og antatt varighet, samt forslag til tiltak for å begrense forsinkelsen. Leverandøren skal dekke egne kostnader som påløper for å begrense forsinkelsen, med mindre denne skyldes Kundens forhold. Leverandøren er ansvarlig for tap som Kunden lider, som følge av forsinkelsen, med mindre forsinkelsen skyldes forhold på Kundens side.

Dersom Kunden ikke kan motta den bestilte varen til avtalt tid, skal Kunden umiddelbart underrette Leverandøren skriftlig med beskjed om hvordan Leverandøren skal forholde seg. Kunden betaler den bestilte vare slik opprinnelig forutsatt og dekker for øvrig de merkostnader Leverandøren måtte ha som følge av slik forsinkelse, dersom Leverandøren har gått frem på en rimelig måte.

## Leveringssted

Levering skal skje til leveringsadressen angitt på bestillingen. Unntatt fra dette er kjøle- og frysevarer og varer som krever spesielle kjøpslisenser. Kjøle- og frysevarer skal alltid leveres direkte til bestillende enhet. For varer som krever spesielle kjøpslisenser avtales egne leveringsrutiner.

## Fraktbrev og pakkseddel

Alle leveranser skal følges av nødvendig dokumentasjon slik som fraktbrev og pakkseddel.

Pakkseddel skal følge med hver forsendelse, og minimum inneholde opplysninger om Leverandørs navn og adresse, Leverandørs varebeskrivelse og antall, Kundens navn, Kundens bestillingsnummer, Kundens vareadresse, antall kolli og dato for ekspedering

Pakkseddel og fraktbrev skal være på norsk dersom ikke annet er avtalt.

## Levering og varemottak

Dersom ikke annet er angitt i bilag 1, skal normalvarer leveres mellom kl. 08.00 og 15.00 og kjøle-/frysevarer leveres mellom kl. 08.00 og 14.00.

Ved levering skal Leverandøren påse at representant for Kunden signerer for mottak av forsendelsen. Kunden kan nekte å ta imot leveranser/varer som har ytre tegn på brekkasje eller skade, eller som er skitne.

Kunden skal snarest mulig etter mottak kontrollere at leveransens innhold og mengde er i samsvar med bestillingen.

Kunden skal uten utgrunnet opphold melde fra til Leverandøren dersom han nekter å ta imot hele eller deler av leveransen eller dersom leveransens innhold og mengde ikke stemmer.

## Restholdbarhet ved levering

Kunden vil kunne nekte å ta imot varer med kortere restholdbarhet enn spesifisert i bilag 1.

# Leveringsbetingelser

## Leveringsbetingelser

Dersom ikke annet er angitt i bilag 1, gjelder for norsk Leverandør at levering skal skje fritt levert til angitt leveringssted hos Kunden, dvs. til den leveringsadressen som står i bestillingen.

Dersom ikke annet er angitt i bilag 1, gjelder for utenlandsk Leverandør at levering skal skje DDP (angitt leveringssted hos Kunden) eller DDP exVAT (angitt leveringssted hos Kunden) i henhold til INCOTERMS 2020. Angitt leveringssted er den leveringsadressen som står i bestillingen.

## Leveringssikkerhet

Leverandøren skal sikre komplette og rettidige leveranser til Kunden ved god og kontinuerlig oppfølging av bestillinger og leveranser.

Leveringsgraden skal være minst 97 %. Leveringsgrad beregnes som «Antall linjer siste 12 måneder levert komplett og til rett tid» delt på «Antall bestilte linjer siste 12 måneder».

## Leveringsbetingelser for eventuelle hasteleveranser

Bestemmelsene i dette punktet gjelder kun når Kunden eksplisitt har bedt om at leveransen håndteres som en hasteleveranse.

Leverings skal da skje på raskeste mulige måte. For dette kan Leverandøren fakturere Kunden dokumenterte faktiske kostnader [ELLER] x kroner eksklusive merverdiavgift.

# Priser og prisregulering

## Prisdefinisjon

Dersom ikke annet er angitt i bilag 1, er alle priser oppgitt i norske kroner eksklusive merverdiavgift, men inklusiv levering, emballasje, faktureringskostnader, toll, skatter og andre avgifter.

## Prisendring

Prisene er faste i 2 årfra avtalens gyldig fra dato. Prisene kan deretter justeres maksimalt én gang per år. Etter regulering er de nye prisene faste de neste 12 månedene. Partene har kun rett til prisregulering som beskrevet i punkt 4.2.1, 4.2.2 og 4.2.3. Krav om slik prisregulering må fremmes skriftlig minst 2 måneder før ikrafttredelse.

### Konsumprisindeks

Leverandøren har ikke automatisk rett på å få justert prisene iht. konsumprisindeksen (KPI). Dersom Kunden ikke aksepterer Leverandørens krav, skal Kunden innkalle til forhandling innen én måned fra mottatt krav. Hensikten med forhandlingen er å bli enige om en prisjustering begge parter finner rimelig, dog slik at siste publiserte årlige endring (12-måneders endring) i KPI før krav om regulering er fremmet, er øvre tak for den prisjustering partene kan bli enige om.

### Valuta

Valutaendringer utover +/- 5 % i forhold til kursene på norske kroner (NOK) og euro (EUR) gir også grunnlag for prisendring. Prisjustering som følger av valutaendringen, baseres på den prosentvise endringen i valuta med fratrekk av 5 prosentpoeng. Den valutaavhengige andelen av prisen er fastsatt til 60 %. Grunnlaget for beregning av valutaendringer er Norges Banks gjennomsnittlige valutakurs for de siste tre (3) avsluttede måneder før kunngjøring av konkurranse og før dato for anmodning om prisendring.

### Offentlig avgiftsendring

Ved offentlige avgiftsendringer som direkte påvirker prissettingen, har Leverandøren rett til å endre prisene tilsvarende. Prisendringer som følge av offentlige avgiftsendringer skal fremmes skriftlig minst tre måneder før ikrafttredelse. Kunden kan kun nekte å akseptere prisendringen dersom man mener at vilkårene for prisregulering etter denne bestemmelsen ikke er oppfylt.

# Varesortiment

## Sortiment

Produktene omfattet av avtalen fremgår av bilag 1, og Leverandøren plikter å levere det sortimentet som fremgår der.

Dersom Leverandøren midlertidig ikke er leveringsdyktig, forplikter han seg til å levere tilsvarende produkt fra eget sortiment til uendrede betingelser. Levering av tilsvarende produkt krever Kundens godkjenning, jf. punkt 5.2 Produkt- og sortimentsendringer.

## Produkt- og sortimentsendringer

Leverandøren kan spørre Kunden om å få erstatte avtaleprodukter med et likt eller tilsvarende produkt, dersom dette er aktuelt fordi produktet ikke lenger produseres, ikke lenger er godkjent av offentlige myndigheter, det foreligger forhold som nevnt i punktet om force majeure, ved frivillig tilbakekall av produkt eller som følge av produktutvikling/-forbedring. Leverandøren kan dersom en slik endring er nødvendig, også spørre Kunden om å få gjøre endringer i pakningsenhet, merking, artikkelnummer etc.

Før Kunden kan godta et erstatningsprodukt eller en endring, skal Leverandøren dokumentere spesifikasjonene til det nye/endrede produktet, herunder på hvilken måte produktets egenskaper tilsvarer det produktet som erstattes.

Alle erstatningsprodukter skal leveres til samme pris og på samme betingelser som eksisterende avtaleprodukter, dog slik at gunstigere priser skal komme Kunden til gode.

Dersom utløsning av en opsjon eller utvikling av nye produkter innenfor avtaleområdet, gjør det aktuelt for Kunden å legge til produkter i avtalen, skal prisen som avtales for de nye produktene ikke være høyere enn for sammenlignbare produkter.

Alle endringer skal godkjennes av Kunden før de kan gjøres gjeldende.

## Elektronisk samhandling

Leverandøren er ikke forpliktet til elektronisk samhandling med Kunden.

## Varekataloger

Leverandøren plikter å utarbeide og oversende elektronisk varekatalog ved avtaleoppstart og ved endringer avtalt innenfor rammen av denne avtalen.

Leverandøren skal levere elektronisk varekatalog pr. e-post i Kundes egendefinerte excel-format.

Varekatalog anses ikke som levert før den er komplett og godkjent av Kunden.

## Utprøving av nye produkter

Kunden forbeholder seg retten til å prøve ut nye produkter både fra Leverandøren og fra konkurrerende leverandører i avtaleperioden.

## Produkter til forskning

Kunden har rett, men ikke plikt, til å benytte avtalen ved kjøp av produkter til forskning.

## Opplæring

Leverandøren plikter å gjennomføre opplæring som angitt i bilag 2.

Dersom produkt- eller sortimentsendringer innebærer behov for opplæring, er Leverandøren forpliktet til å gi tilstrekkelig opplæring til at Kunden kan ta i bruk endringen på en sikker og effektiv måte. Gjelder opplæringsbehovet et erstatningsprodukt, skal slik opplæring skje uten kostnad for Kunden.

# Leverandørens plikter

## Leverandørens ansvar

Leverandøren er ansvarlig for at leveransene oppfyller kravene som er angitt i bilag 2.

Leverandøren er ansvarlig for at alle produktene som leveres oppfyller alle gjeldende lover og forskrifter som er relevant for produktet og for produktets tiltenkte bruk etter avtalen.

Leverandøren er fullt ut ansvarlig for oppfyllelsen av avtalen, herunder også det han lar andre utføre på sine vegne.

Leverandøren skal kontinuerlig holde Kunden á jour med endringer i organisasjon, rutiner og lignende som innvirker på driften av avtaleforholdet.

## Produktansvar

Leverandøren er i henhold til Lov om produktansvar av 23. desember 1988 nr. 104 og gjeldende norsk rett ansvarlig for den skade som produktet påfører Kunden, Kundens eiendom og/eller Kundens ansatte.

Leverandøren plikter å holde Kunden skadesløs for ethvert krav, herunder krav om saksomkostninger, som tredjemann fremmer mot Kunden og som skyldes feil eller mangler ved produktet eller Leverandørens skadevoldende adferd.

## Faglig bistand

Leverandøren plikter å yte relevant faglig bistand, som f.eks. å besvare faglige spørsmål knyttet til produktene og å gi veiledning om bestilling av korrekt produkt. Slik bistand gis fortrinnsvis pr. e-post eller telefon, men Leverandøren plikter også å stille med kvalifisert personell hos Kunden dersom problemstillingen Kunden trenger bistand til tilsier dette. Kunden kan imidlertid ikke kreve flere slike besøk pr. sak enn det som er rimelig i forhold til hva problemstillingen gjelder.

Dette gjelder for hele avtaleperioden og skal være uten ekstra kostnader for Kunden.

## Krav til etisk handel

Leverandøren forplikter seg til å følge de krav til etisk handel som fremgår av bilag 4.

## Miljø- og samfunnsansvar

Leverandøren skal oppfylle miljøkrav angitt i bilag 2 og gjeldende miljølovgivning. Varene som leveres skal være godkjent, sertifisert, registrert eller lignende dersom slik godkjenning er pålagt i lover, forskrifter eller direktiver.

For kjemikalier og alle helsefarlige stoffer skal Leverandøren sørge for at Kunden har sikkerhetsdatablad på norsk til enhver tid.

Leverandøren skal aktivt arbeide for at emballasjen reduseres til et nødvendig minimum. Emballasjen skal så langt det er mulig være resirkulerbar. Emballasjen bør ikke inneholde polyvinylklorider (PVC).

Leverandøren skal aktivt jobbe for å minske miljøbelastningen uten at det går utover eller skader produktene ved oppfyllelse av avtalen.

Dersom det er relevant for anskaffelsen, er Leverandøren forpliktet til til en hver tid å ha returordning for alle brukersteder i henhold til gjeldende offentlige bestemmelser og forskrifter.

Dersom Leverandøren er norsk (produsent eller importør) og benytter emballasje, skal det senest ved avtaleinngåelse fremlegges dokumentasjon for at Leverandøren er medlem i en returordning eller oppfyller forpliktelsen gjennom egen returordning for sluttbehandling hvor emballasjen blir tatt hånd om på en miljømessig måte (Grønt punkt Norge AS eller tilsvarende returordning).

## Faktura

Fakturaen skal minimum inneholde informasjon om bestillingsnummer, navn på bestillende enhet, kontaktperson for bestillingen, klar angivelse av hva fakturaen gjelder (artikkelnummer og -navn), leveringsdato, leveringssted, antall enheter og pris.

Det skal ikke beregnes noen form for gebyr eller tillegg ved fakturering.

Dersom det er enighet om at Leverandøren kan benytte underleverandør(er), skal fakturering allikevel gjøres av Leverandøren.

Faktura og fakturagrunnlag skal spesifiseres og dokumenteres på en måte som gjør det kontrollerbart uten vesentlig ressursbruk fra Kundens side.

Ved ev. feilfakturering eller mangelfull faktura, har Kunden krav på ny, korrekt faktura med nytt forfall.

Vesentlige og/eller gjentatte feil ved fakturering anses som mislighold av avtalen.

## Elektronisk faktura

Leverandøren skal kunne levere faktura, kreditnota og ev. purringer i henhold til det til enhver tid gjeldende Elektronisk handelsformat (EHF/PEPOL BIS). Leverandøren må selv bære de ev. kostnadene levering av elektronisk faktura måtte medføre.

## Statistikk

På forespørsel skal Leverandøren, uten omkostninger for Kunden, utarbeide salgsstatistikk for Kunden. Dersom Leverandøren har registrert bestillinger på mer enn et kundenummer, skal Kunden kunne få statistikken spesifisert per kundenummer. Statistikken må inneholde opplysninger om levert mengde, forbruk i kroner og eventuelle andre aktuelle opplysninger pr. enhet. Statistikken skal settes opp i Excel-regneark format og leveres i løpet av ti (10) arbeidsdager etter at forespørsel er mottatt.

## Markedsføring

Leverandøren må innhente skriftlig forhåndsgodkjennelse fra Kunden dersom Leverandøren for reklameformål eller på annen måte ønsker å utgi informasjon om avtaleforholdet eller benytte Kundens navn og logo.

## Revisjon

Kunden eller den han oppnevner, har rett til å foreta revisjon av Leverandørs systemer, rutiner og aktiviteter som er forbundet med leveransen. Revisjonsretten starter ved avtaleinngåelse og er begrenset til avtaleperioden. Ved revisjon skal Leverandøren vederlagsfritt yte rimelig assistanse.

# Kundens plikter

## Betaling

Betaling skal skje 30 kalenderdager etter at kontraktmessig levering har funnet sted, og korrekt faktura er mottatt, dersom ikke andre betalingsvilkår er avtalt.

Betaling innebærer ingen godkjennelse av leveransen.

Ved forsinket betaling kan Leverandøren kreve forsinkelses¬rente i henhold til forsinkelsesrenteloven (lov av 17. desember 1976 nr. 100).

Behandlingsgebyr, faktureringsgebyr og lignende fra Leverandørs side aksepteres ikke.

## Varsling ved feil og mangler (reklamasjoner)

Dersom Kunden oppdager feil eller mangler ved et produkt, skal Kunden så raskt som mulig gi Leverandøren skriftlig varsel om dette.

## Kundens medvirkning

Kunden skal yte nødvendig medvirkning slik at Leverandøren er i stand til å oppfylle sin leveringsplikt.

# Plikter som gjelder Kunde og Leverandør

## Taushetsplikt

Partene har taushetsplikt etter § 13 flg. i Lov 10. februar 1967 om behandlingsmåten i forvaltningssaker(forvaltningsloven). Hver part skal bl.a. sørge for at andre ikke får kjennskap til opplysninger som fremkommer om andres forretningsmessige eller personlige forhold. Dette skal ikke være til hinder for at slike opplysninger gis til andre når dette er nødvendig for gjennomføringen av oppdraget. Dersom leveransen innebærer elementer av tjenesteyting, skal taushetserklæring signeres før Leverandøren får adkomst til Kundens lokaler.

## Samarbeid

Kunden og Leverandøren har et felles ansvar for å bidra til aktivt samarbeid med sikte på å oppnå større effektivitet i alle ledd i avtaleforholdet. Årlig evaluering er en del av dette samarbeidet.

## Lojalitet

For at helseforetakets innkjøpsordning skal tjene sin hensikt, nemlig å bidra til mer kostnadseffektiv drift, må Kunden følge opp og benytte avtalen. På den annen side er det også forventet at Leverandøren ikke leverer produkter til Kunden som han vet vil være i strid med anskaffelsesreglene. Introduksjon av nye produkter skal avtales med avtaleansvarlig.

## Informasjonsplikt ved mistanke om korrupsjon

Sykehusets kontraktsparter gis en plikt til å varsle ved mistanke eller kunnskap om handlinger som faller innenfor korrupsjonsbestemmelsene. Varselet kan være anonymt.

Elektronisk melding: varsling@oslo-universitetssykehus.no

Telefon: Sentralbordet 02770 (innland) eller +47 915 02770 (utland) og spør etter Varslingstjenesten ved juridisk avdeling

Post: Varslingstjenesten, Juridisk direktør, Oslo universitetssykehus HF, Ullevål sykehus, Postboks 4956 Nydalen, 0424 Oslo

Informasjon om sykehusets varslingstjeneste: www.oslo-universitetssykehus.no

# Leverandørens mislighold

## Hva anses som mislighold

Det foreligger mislighold fra Leverandørens side dersom Leverandøren ikke leverer i samsvar med avtalte krav og frister, herunder dersom leveransen, kvalitativt eller kvantitativt, ikke er i samsvar med det som er avtalt. Det foreligger også mislighold dersom Leverandøren ikke oppfyller sine øvrige plikter etter rammeavtalen.

Det foreligger likevel ikke mislighold hvis situasjonen skyldes Kundens forhold eller force majeure.

Kunden skal reklamere skriftlig innen rimelig tid etter at misligholdet er oppdaget eller burde vært oppdaget.

## Leverandørens varslingsplikt

I tilfeller mislighold, skal Leverandøren så raskt som mulig gi Kunden skriftlig varsel om dette. Varselet skal angi årsaken til misligholdet, og så vidt mulig angi når misligholdet kan forventes opphørt. Tilsvarende gjelder dersom det antas ytterligere mislighold etter at første varsel er gitt.

## Avhjelp

Leverandøren skal påbegynne og gjennomføre arbeidet med å avhjelpe misligholdet uten ugrunnet opphold.

Det er et mål for avhjelpen at leveransen skal oppfylle de avtalte krav og spesifikasjoner. Avhjelpen kan for eksempel skje ved utbedring, omlevering eller tilleggslevering. Avhjelp skal gjennomføres uten kostnader for Kunden.

Kunden kan motsette seg avhjelp dersom den vil innebære en uforholdsmessig ulempe for Kunden.

I den utstrekning avhjelp ikke ytes, kan Kunden kreve forholdsmessig prisavslag eller heve bestillingen/avropet i henhold til vilkårene om prisavslag og heving.

Hvis Leverandøren ikke har avhjulpet misligholdet innen forutsatt eller avtalt frist, eller dersom vilkårene for heving foreligger, skal Leverandøren dekke Kundens utgifter ved avhjelp fra tredjepart. Kunden skal varsle Leverandøren skriftlig før Kunden engasjerer tredjepart.

## Sanksjoner

### Tilbakehold av betaling

Ved mislighold kan Kunden holde betalingen tilbake, men ikke åpenbart mer enn det som er nødvendig for å sikre Kundens krav som følge av misligholdet.

### Prisavslag

Hvis det tross gjentatte forsøk ikke har lykkes Leverandøren å avhjelpe en mangel, kan Kunden kreve forholdsmessig prisavslag av bestillingen/avropets verdi. Prisavslag er kompensasjon for redusert verdi av det leverte, og er uavhengig av eventuell erstatning og dagmulkt.

### Heving av bestilling/avrop

Dersom det foreligger vesentlig mislighold, kan Kunden etter å ha gitt Leverandøren skriftlig varsel og rimelig frist til å bringe forholdet i orden, heve bestillingen/avropet med øyeblikkelig virkning.

En forsinkelse vil anses som et vesentlig mislighold der levering ikke er skjedd når maksimal dagbot er nådd, eller etter utløpet av en tilleggsfrist hvis den utløper senere.

### Erstatning

Kunden kan kreve erstattet ethvert direkte tap som med rimelighet kan tilbakeføres til forsinkelse, mangel eller annet mislighold fra Leverandørens side.

Dagbøter kommer til fradrag i eventuell erstatning for samme forsinkelse.

### Erstatningsbegrensning

Erstatning for indirekte tap kan ikke kreves.

Samlet erstatning i avtaleperioden er begrenset til et beløp som tilsvarer rammeavtalens øvre estimerte verdi inklusive opsjoner (ekskl. mva.).

Har Leverandøren eller noen denne svarer for utvist grov uaktsomhet eller forsett gjelder ikke erstatningsbegrensningene nevnt i dette punkt.

### Dagbøter

Med mindre annet er angitt i bilag 1, påløper dagbøter ved forsinkelse. Dagbot påløper uten dokumentasjon av tap og uten hensyn til om andre sanksjoner er gjort gjeldene ovenfor Leverandøren.

Dagboten skal utgjøre 1 % av den avtalte prisen, eksklusiv merverdiavgift, for bestillingen/avropet, men minimum kr. 500,-, pr. kalenderdag inntil avtalemessig levering finner sted. Samlet dagbot kan ikke overstige 15 % av det totale vederlag i bestillingen/avropet.

Samlet dagbot i avtaleperioden er begrenset til 15 % av rammeavtalens øvre estimerte verdi inklusive opsjoner (ekskl. mva.).

Kunden kan ikke heve avtalen så lenge en dagbot løper. Denne begrensningen gjelder imidlertid ikke dersom Leverandøren, eller noen denne svarer for, har gjort seg skyldig i forsett eller grov uaktsomhet.

Dersom bare en del av bestillingen er forsinket, kan Leverandøren kreve en reduksjon i dagboten som står i forhold til Kundens mulighet til å nyttiggjøre seg den del av ytelsen som er levert.

### Heving av rammeavtalen ved vesentlig mislighold

Dersom det foreligger vesentlig mislighold, kan Kunden etter å ha gitt Leverandøren skriftlig varsel og rimelig frist til å bringe forholdet i orden, heve rammeavtalen med øyeblikkelig virkning.

Ved heving av rammeavtalen kan Kunden kreve erstatning for øvrig tap som ikke kan kreves dekket etter reglene om misligholdsanksjoner for foretatte bestillinger/avrop.

### Heving av rammeavtalen i forbindelse med konkurs m.m.

Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Kunden rett til å heve rammeavtalen med øyeblikkelig virkning.

# Kundens mislighold

## Hva anses som mislighold

Det foreligger mislighold fra Kundens side hvis Kunden ikke oppfyller sine plikter etter avtalen.

Det foreligger likevel ikke mislighold hvis situasjonen skyldes Leverandørens forhold, eller forhold som anses som force majeure.

Leverandøren skal reklamere skriftlig uten ugrunnet opphold etter at misligholdet er oppdaget eller burde vært oppdaget.

## Begrensning i leverandørens tilbakeholdsrett

Leverandøren kan ikke holde tilbake ytelser som følge av Kundens mislighold, med mindre misligholdet er vesentlig og Kunden skriftlig har erkjent misligholdet eller misligholdet er fastslått gjennom en av tvisteløsningsmekanismene i kapittel 12.

## Heving

Ved betalingsmislighold kan Leverandøren heve avtalen dersom Kunden ikke har gjort opp forfalt vederlag innen 60 kalenderdager etter at Kunden har mottatt Leverandørens skriftlige varsel.

Ved annet vesentlig mislighold kan Leverandøren sende Kunden skriftlig varsel om at bestillingen/avropet eller rammeavtalen vil bli hevet dersom Kunden ikke innen 60 kalenderdager etter at Kunden mottok varselet har avsluttet misligholdet.

Heving kan ikke skje dersom Kunden kommer ut av misligholdssituasjonen før fristens utløp.

## Erstatning

Leverandøren kan kreve erstattet ethvert direkte tap som med rimelighet kan tilbakeføres til misligholdet.

Avtalens bestemmelse om erstatningsbegrensning i punkt 9.4.5 gjelder tilsvarende.

# Force majeure

Skulle det inntreffe en ekstraordinær situasjon som ligger utenfor partenes kontroll, som gjør det umulig å oppfylle plikter etter denne avtalen og som etter norsk rett må regnes som force majeure, skal motparten varsles om dette så raskt som mulig. Den rammede parts forpliktelser suspenderes så lenge den ekstraordinære situasjonen varer. Den annen parts motytelse suspenderes i samme tidsrom.

Motparten kan i force majeure-situasjoner bare heve avtalen med den rammede parts samtykke, eller hvis situasjonen varer eller antas å ville vare lenger enn 90 kalenderdager regnet fra det tidspunkt situasjonene inntrer, og da bare med 15 kalenderdagers varsel.

I forbindelse med force majeure-situasjoner har partene gjensidig informasjonsplikt overfor hverandre om alle forhold som må antas å være av betydning for den annen part. Slik informasjon skal gis så raskt som mulig.

# Rettsvalg og tvisteløsning

## Rettsvalg

Partenes rettigheter og plikter etter denne avtalen reguleres i sin helhet av norsk rett.

## Forhandlinger

Dersom det oppstår tvist mellom partene om fortolkningen eller rettsvirkningene av rammeavtalen, skal tvisten først søkes løst ved forhandlinger.

## Mekling

Dersom en tvist ikke blir løst etter forhandlinger, kan partene forsøke å løse tvisten ved mekling.

Partene kan velge å legge Den Norske Advokatforenings regler for mekling ved advokat til grunn, eventuelt modifisert slik partene ønsker det. Det forutsettes at partene blir enige om en mekler med den kompetansen partene mener passer best i forhold til tvisten.

Den nærmere fremgangsmåten for mekling bestemmes av mekleren, i samråd med partene.

## Domstolsbehandling

Fører ikke forhandlinger eller mekling frem skal saken avgjøres ved de ordinære domstoler.

I tilfelle søksmål eller voldgift vedrørende avtalen, skal Kundens alminnelige verneting legges til grunn.